NHL:n takavuosien heittopussi valtavassa putkessa - yltänyt uskomattomaan vireeseen historiallisella tavalla
Buffalo Sabres on alkaneen NHL-kauden eittämättä kirkkain yllättäjä. Viime yönä San Jose Sharksin kaatanut joukkue venytti voittoputkensa jo ennätyslukemiin, sillä tuo päänahka oli joukkueelle jo sen kymmenes peräkkäin.
Vastaavaan se on pystynyt vain kahdesti, kausilla 2006-07 ja 1983-84.
NHL:ssä viime vuosina pohjasakkaan jääneen joukkueen putki on syntynyt kaikkinensa maagisella tavalla. Buffalo on nimittäin voittanut kymmenestä pelistä peräti yhdeksän vaivaisella maalin erolla.
Historian saatossa vain yksi joukkue on voittanut yhtä monta peliä osana vähintään yhtä pitkää voittoputkea. Pittsburgh Penguins yltyi samanlaisen draamaan maaliskuussa 2013 sen juhlittua voittoa yhdeksän kertaa vaivaisen maalin turvin 15 mittelön putkessa.
Sabres löi haipaidat viime yönä jatkoajalla lukemin 3-2. Suomalaispakki Rasmus Ristolainen kiskaisi mittelössä mielettömän maalin.
Edellinen artikkeliTähän ei ole kukaan pystynyt – jo 40 pinnan rajan rikkonut Mikko Rantanen ihmeelliseen temppuun NHL-jäillä
Seuraava artikkeliKanadalaispastorista miljonääri: ”Haluan kiittää Jumalaa ja Patrik Lainetta”